05/12/2016 | Administración LocalMunicipal
Ribeira
Anuncio do día en que se vai proceder ao pago do xusto prezo no expediente de expropiación para a execución da obra proxecto de recuperación integral do río Artes

ANUNCIO RESOLUCIÓN DOS EXPEDIENTES DE XUSTO PREZO MEDIANTE PEZAS SEPARADAS E INDIVIDUAIS NO EXPEDIENTE DE EXPROPIACIÓN DOS BENS E DEREITOS NECESARIOS PARA A EXECUCIÓN DA OBRA “PROXECTO DE RECUPERACIÓN INTEGRAL DO RÍO ARTES E DO SEU ENTORNO NO CONCELLO DE RIV EIRA” O Pleno do Concello de Riveira, en sesión celebrada na data 24/11/2016, adoptou os seguintes acordos en relación ao expediente de expropiación dos bens e dereitos necesarios para a execución da obra “Proxecto de recuperación integral do río Artes e do seu entorno no Concello de Riveira”: Primeiro. –Determinar o xusto prezo pola expropiación das fincas referidas no ANEXO nas contías reflectidas tamén no mesmo. Segundo. –En cumprimento do artigo 48 da Lei de Expropiación Forzosa, proceder ao pagamento do xusto prezo pola expropiación dos terreos referidos. A estes efectos sinálase como data do pagamento o día 22 de decembro de 2016, de 12.00 a 13.00 horas no salón de plenos da Casa Consistorial do Concello de Riveira. Advertir que o pagamento se fará precisamente aos que figuren como donos da cousa ou titulares do dereito expropiado, debendo estar todos presentes no acto do pagamento, non admitíndose representación senón por medio de poder debidamente autorizado, xa sexa xeral, xa sexa particular para este caso. En caso de non poder asistir persoalmente, todos os titulares poderán solicitar o pagamento por transferencia a unha conta bancaria na que figuren conxuntamente todos os titulares do terreo expropiado. Se son varios titulares presentarán certificación do banco acreditando tal circunstancia. En caso de figurar o terreo a nome de herdeiros, e co fin de acreditar a sucesión deberán achegar: certificado de defunción do causahabiente, certificado de últimas vontades, testamento se o hai ou, no seu defecto, declaración de herdeiros. A identificación realizarase mediante a presentación do DNI ou, no seu defecto, polo coñecemento directo que testifiquen o Alcalde ou Secretario do Concello. Comunicar que do importe determinado como xusto prezo se deducen as cantidades xa percibidas ou consignadas. Neste caso, na data 12/12/2014, procedeuse á consignación na Caixa Xeral de Depósitos dos importes referidos no ANEXO, polo que o importe líquido a cobrar ascende ás cantidades reflectidas no ANEXO. Terceiro. –En cumprimento do artigo 49 do Regulamento de Expropiación Forzosa, anunciarase no Boletín Oficial da Provincia e no Taboleiro de Anuncios do Concello o día en que vaia a procederse ao pago, coa debida antelación. Cuarto. –Convocar aos titulares das fincas obxecto da expropiación, para proceder aos levantamentos das ACTAS DEFINITIVAS DE OCUPACIÓN correspondentes aos bens afectados, que se estenderán a continuación do pago o día 22 de decembro de 2016, de 13.00 a 14.00 horas no Salón de Plenos da Casa Consistorial do Concello de Riveira. Todo isto, en cumprimento do disposto no artigo 52 e concordantes da Lei de Expropiación Forzosa. Riveira, 28 de novembro de 2016. A alcaldesa en funcións (Decreto de substitución do 25/11/2016) Fabiola García Martínez ANEXO